คือปีนี้หนูพึ่งขึ้นมปลายค่ะ ตอนมต้นหนูเป็นคนร่าเริงมากค่ะ คือบ้าๆบอๆตลอด แล้วจะมีความสุขมากเวลาได้ทำสิ่งที่ตัวเองชอบหรือถนัด แต่พอหนูขึ้นมปลาย หนูรู้สึกแปลกๆรู้สึกเบื่อๆกับกิจกรรมที่ตัวเองชอบ ตอนแรกหนูก็คิดว่าคงเป็นเพราะวัยรุ่นเลยอยากทำอะไรแปลกๆใหม่ๆแต่ก็ไม่ใช่ หนูกลับรู้สึก ไม่อยากทำอะไร แม้กระทั่งสิ่งที่ตัวเองชอบ เริ่มอยู่อยู่คนเดียว ไม่อยากยุ่งเกี่ยวกับใคร บางทีก็คิดวิธีฆ่าตัวตาย แต่อาการพวกนี้ยังไม่มีใครรู้เพราะเวลาอยู่กับครอบครัวหรือที่โรงเรียนหนูก็พยายามทำตัวปกติ จนบางทีเพื่อนก็ทักว่าร่าเริงออกนอกหน้าเกินไป หนูรู้สึกเหนื่อยมากค่ะที่ต้องทำแบบนี้ทุกวัน แต่ถ้าไม่ทำหนูก็กลัวว่าพ่อแม่จะคิดมาก คือตอนนี้เครียดมากค่ะกลัวเป็นโรคซึมเศร้า ถ้าเป็นจริงๆหนูก็ไม่กล้าบอกพ่อแม่ด้วย หนูเลยอยากลองปรึกษาดูค่ะว่าอาการแบบนี้ผิดปกติทางจิต หรือกลายเป็นโรคซึมเศร้าหรือป่าว
สวัสดีคะ เรียนอย่างนี้ค่ะ ปรกติแล้วบางครั้งชีวิตนักเรียนมัธยมศึกษาตอนปลายอาจจะมีความเครียดมากขึ้นค่ะ เนื่องจากการเรียนที่จะต้องมีการแข่งขันมากขึ้น หรือ เรื่องการปรับตัว ในเรื่องของการที่จะต้องเป็นผู้ใหญ่มากขึ้น การปรับตัวให้เข้ากับเพื่อน ครู หรือ คนรอบข้าง การเริ่มมีชีวิตที่ต้องการที่จะมีเพื่อนที่เข้าใจมากขึ้น อาจจะทำให้มีเรื่องของความสับสนในบางครั้งได้ค่ะภาวะซึมเศร้า เป็นภาวะที่เกิดต่อเนื่องกันนานค่ะ อย่างน้อยหกสัปดาห์ ที่ผู้ป่วยช่วยใหญ่จะตีตัวออกจากสังคม มีปัญหาเรื่องการปรับตัว มีปัญหาเรื่องการทำงานหรือ การเรียน ไม่สามารถที่ทำได้ตามปรกติ มีเรื่องซึมเศร้า และไม่มีแรงบันดาลใจที่จะทำอะไรค่ะอาจจะมีความคิดฆ่าตัวตายได้คะ ซึ่งเป็นเรื่องที่ต้องระวังมากที่สุดในคนไข้ที่มีภาวะซึมเศร้าค่ะดังนั้นตอนนี้แนะนำว่าอาจจะต้องมองหาก่อนค่ะ ว่าอะไรเป็นสาเหตุหลักของการทำให้มีความรู้สึกเครียดก่อนค่ะ แยกเป็นประเด็นค่ะการเรียนอนาคตเพื่อนครูผู้ปกครองการใช้ชีวิตในกลุ่มคนที่มากขึ้นถ้าสามารถหาสาเหตุได้ อาจจะต้องพึ่งผู้ปกครอง หรือ ครูในการช่วยแก้ปัญหาค่ะ การผ่อนคลาย หากิจกรรมที่สนใจทำก่อนค่ะ แต่ถ้าไม่ได้เลย แนะนำพบจิตแพทย์ก่อนค่ะ แพทย์จะช่วยหาสาเหตุให้ค่ะ และอาจจะต้องใช้ยาต้านเศร้าหรือ ยาปรับอารมณ์ค่ะ